Sampela hap bilong Palau, long western Pacific nau i wok long bungim strongpela typhoon.
Nesinal Weta Sevis long Guam i rok dispela Super Typhoon Bophan i wok long bringim ol win long strong bilong 250 kilomita long wan haua.
Meteorologist Derek Wiliams i tok Bopha bai nap kamapim planti na bikpela bagarap olsem Cyclone Tracy taim em ibin hamarim northern Australian siti bilong Darwin long 1974, na kilim 71 pipal.
Mr Williams i tok, i tru bikpela ailan bilong Palua i abruisim typhone, ol ailan long south ino laki na oli ting bai i bungim ol strongpela win na ren insait long ol haua ikam.
Ol si bruk long sampela hap i wok long igo antap mo long 25 mita long sampela long ol dispela ailan na sampela long ol ino stap 10 fit hai so oli ting bai si bruk i karamapim ol dispela liklik ailan.
Em ibin tokim Radio Australia olsem dispela liklik Pacific kantri i gat samting olsem 21,000 pipal na i stap long east bilong southern Philippines.
Ol typhoons ino save hamaraim Palau befo, longwanem em i stap autsait long bikpela typhoon eria.
On high alert
Sampela hap bilong sental shouthern Philippines i stap redi nau long dispela typhoon.
Super Typhoon Bopha, em oli kolim long Philippine olsem Pablo, nau bai nap igo kamap antap long graun long Philippines long Tunde.
Ol bai kisim igo aut or evacuate planti tausen pipal long eastern boda bilong kantri igo long ol seif eria bilong redi long kamap bilong dispela typhoon.
Ol putim redi pinis ol kaikai na marasin long ol eria na ol evacuation centres.
Ol Meteorologists i tok dispela typhoon bai bringm hevi ren na strongpela win em bai nap kisim 200 kilomita long wan haua na bai karamapim eria iblong 700 kilomita.
Dispela typhoon i mo strong long ol narapela kain heve bilong weta ol bin save bungim long southern Mindanao Island na ibin kilim mo long 1,200 pipal long wankain taim long yar igo pinis.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn eng_Latn tpi_Latn tpi_Latn tpi_Latn tpi_Latn tpi_Latn tpi_Latn